Musakola

Musakola Arrasateko (Gipuzkoa) auzoa da. Mondragoetik Bergara aldeko irteeran dago, Legarreko etxeetan hasi eta Garratz baserria eta Kataide industrialderaino iristen da. Bertakoek Zigarrola eta Ziorla ere deitzen diote. 1950eko hamarkada arte baserri auzo bat zen, baina industrializazioarekin batera erabat aldatu zen auzoaren itxura. Gaur egun 2.600 bizilagun inguru bizi dira Musakolan, etxe multzotan sakabanatuta: Zerrajerako etxeak, San Antolin, San Lorentzo, Santa Teresa, Legarre…, eta, albo batean ez bada bestean, industrialdez eta tailerrez inguratuta. Astoa da Musakolako sinboloa.

Jaiak 
Musakolako jaiak maiatzaren 15ean ospatzen dira, San Isidro egunean. Izan ere, nekazarien patroia da Musakolako zaindaria.

Baserriak 
Gaur egun 15 baserri daude Musakola auzoan, garai batean baino dezente gutxiago. Hauek dira:

Elizak 
Bi eliza daude Musakolan:
 San Isidro eliza, Deba ibaiaren ondoan dago. Bera da elizarik zaharrena.
 Santa Teresa eliza. 1960ko hamarkadan egina, industrializazio garaian.

Lagunarte gastronomikoak 
 Al Andalus. Arrasateko andaluziarren elkartea. Kultura ekintza ugari antolatzen ditu, adibidez, Rocioko eguna, Eroski inguruko parkean.
 San Isidro. Gerra ostean sortua, bera da elkarterik zaharrena.
 Ziar-ola. Elkarterik berriena, garai bateko Ifan tailerra zegoen lurretan dago, hango etxe multzo berrian.

Udal hauteskundeetako emaitzak 
2007ko maiatzaren 25ean udal hauteskundeak izan ziren. Egun hartan, 2.251 hautesle zeuden Musakolan (%100), baina 802 abstenitu egin ziren (%35,63). Alderdien botoak horrela banatu ziren:

Auzo alkatetzak 
Musakolak bi auzo alkate ditu: bat kalekoa eta bestea baserriez arduratzen dena.
 Kaleko alkatea: Mikel San Miguel
 Baserrietako alkatea: Espe Agiriano

Enpresak 
Enpresa eta tailer asko dago Musakolan, batzuk handi samarrak eta ezagunak, hala nola, Astore, Eroski, JMA, Joma eta Roneo.

Ikastetxeak 
 Musakolako Herri Eskola
 Arrasateko Institutua
 Arizmendi ikastola

Zerbitzuak 
Enpresak bai, baina zerbitzuak ere baditu Musakola auzoak:
 Arrasateko kiroldegia.
 Eroski hipermerkatua.
 Bi gasolindegi
 Kirol medikuntzako zerbitzua
 Jatetxeak
 Gaindegi 943 79 70 60
 Hiper Eroski 943 79 55 69
 Kataide 943 79 60 10
 Meneta 943 79 65 31

Erreferentziak

Kanpo estekak 
  Musakola auzoa Tagzanian
  Musakolako kiroldegia
  Aukea Kirol Erakundea
  Musakolako igerilekuak
  Kirol Medikuntzako Zerbitzua
  Masaje Zerbitzua
  Arrasate Institutua
  Arrasate Herri Eskola
  Arizmendi ikastola
  Astore
  JMA
  Roneo
  Joma

Arrasateko auzoak